शिन चान की सबसे बड़ी खासियत ये है कि इस कार्टून श्रृंखला में एक पाँच साल के बच्चे की मासूमियत और उसके खुराफाती दिमाग को बखूबी चित्रित किया गया है। जब वो टीवी पर अपने माता-पिता से बातें कर रहा होता है तो दूसरे कमरे से सुनते हुए मुझे ऐसा लगता है कि अरे ये तो वही संवाद और हिदायते हैं जो हम रोज अपने कुलदीपक के सामने रटते रहते हैं। कार्टून में दिखाई जाने वाली ज्यादातर शरारतें इतनी मासूमियत भरी होती हैं कि होठों पर मुस्कुराहट आ ही जाती है।